open-index/open-wikipedia-markdown huggingface dataset:
Mohammed Adams Sukparu

**Mohammed Adams Sukparu** (6 January 1985) anɛ Gaana pɔlitiks nwɛɛd ka an Maasim tiig Naadɔɔg la nid, National Democratic Congress. O anɛ Wadmaani tis Sissala West Constituency sʋʋlim bɛ Upper West Region la dim.

## On siniŋ siem nɛ o sakur yɛla
Ba da dua Sukparu nɛ yʋʋm tusir, kɔbiswai nɛ pisnii nɛ anu yʋʋmpaal Nwadig la daba ayuobʋ daar la, 6 January 1985, o yinɛ Bouti bɛ Sissala West District Upper West Regionsʋʋlim, Gaana la. O da naaenɛ University of Professional Studies Accra (UPSA). O da anɛ pirɛsidɛni tis Asʋoe-m-mɛŋ Yunivɛsitinam sakur biis Gaana kpɛla (Private Universities Students' Association) of Ghana (PUSAG). On da an sakur biis kpɛɛm la, o da tʋm tʋʋma bɛdigʋ tis sakur biis la. O da lɛn zien Gaana sakur bis nɔba zug bɛ ninsabilis Yunivɛsitinam sakur biis laaskanɛ yʋʋri an All-Africa Students Union (ASSU).

## Pɔlitiks
On da an Wadmaan la

Sukparu da kpɛn o Naam nyaab la nɛ Maasim tiig Naadɔɔg (NDC) la bɛ Sissala West Constituency gur yʋʋm tusa ayi nɛ pisi vɔɔtʋg (2020) vɔɔtʋg la. Sukparu da zien nya nɛ o Maasim tiig Naadɔɔg la (National Democratic Congress) nidib gur yʋʋm tusa ayi nɛ pisi vɔɔtʋg la (2020) yʋʋm tusa ayi nɛ piinɛ awai Nwadisa anii la ni (August 2019) ka di yinɛ on da paam vɔɔt kɔbistan nɛ pisnaasi nɛ anu (345) gaad nidib ayi banɛ nyaad nɛ o la, Mumuni Hakeem Duwiejuah nɛ Mary Hagbana Abu banɛ da paam kɔbis yi nɛ pistan nɛ anu (235) nɛ vɔɔt pistan nɛ anu (35). 

Yʋʋm tusa ayi nɛ pisi Nwadis piinɛ ayi la (December 2020), Sukparu da di Sissala West Constituency kʋk la nɛ vɔɔt tusa piinɛ ayɔpɔi, kɔbisyɔpɔi nɛ pistan nɛ yinne (17,731) dinɛ an pisnu nɛ ayi dual pisnu nɛ anaasi kɔbiga pʋʋgin (52.54%) ka onɛ tial o la , Naliwie Baluwie Salifu onɛ an Wabʋg Naadɔɔg (New Patriotic Party) nid lan, Diisi kʋdʋg tis Sissala West District, da paam tusa piinɛ atan, kɔbiswai nɛ piswai nɛ anaasi (13,994) dinɛ an pisnaasi nɛ atan dual pisnii nɛ ayɔpɔi kɔbiga pʋʋgin (43.87%).

## Gbanvɛɛnsa
Mohammed Abdul Aziz

**Mohammed Abdul Aziz** anɛ Ghana pɔlitis nwɛɛd. Onɛ da an wadmaan n tis Mion linɛ bɛ Ghana Northern Region sυυlυm la, yʋma tυsa ayi nɛ pii nɛ ayuobʋ vɔɔt la ni ka ba da vɔɔt ka o di.

## Gbanvɛɛnsa
Mohammed Adamu Ramadan

**Mohammed Adamu Ramadan** (da duanɛ 3 May 1975) anɛ Gaana pɔlitiks nwɛɛd. Paasnɛ Maasim tiig Naadɔɔg la National Democratic Congress la ni. O anɛ Wadmaani tisi Adenta Constituency sʋʋlim dim. O anɛ pɔlitiks nwɛɛd Ahmed Ramadan dakɔɔnr ka aan Samira Bawumia, onɛ an pirɛsidɛn nyaadɔl pʋa la, taun kpɛɛm.

## On siniŋ siem nɛ o sakur yɛla
Ba da dua Mohammed Adamu Ramadan nɛ yʋʋm tusir, kɔbiswai nɛ pisyɔpɔi nɛ anu Nwadisa anu la daba atan daar, (3 May 1975). O yinɛ Ashalley Botwe bɛ Greater Accra Region sʋʋlim la. O mɔr bachelor's degree of Business Administration, master's degree in Business Administration dinɛ ka zamis ligidi yɛla sʋʋŋa. O lɛn mɔr Master of Arts in Economic Policy Management.

## Tʋʋma
Ramadan da anɛ onɛ sʋŋid (Special Assistant) nɛ presidential staffer bɛ Flagstaff House sankanɛ ka John Mahama da an pirɛsidɛn la.

## Pɔlitiks
**On da nan bɔɔd ye o nya la**

Yʋʋm tusa ayi nɛ piinɛ ayuobʋ (2016) Wadmaanib vɔɔtʋg la, Ramadan da zien Maasim tiig National Democratic Congress zugʋ nyaAdenta Constituency ka Wabʋg Naadɔɔg, New Patriotic Party's nid la, Yaw Buaben Asamoa. Asamoa di ka bas o nɛ vas o nɛ vɔɔt tusa pistsn nɛ atan, kɔbiswai nɛ pisnu nɛ ayi (33,952) dinɛ an pisnu dual pisyuobʋ nɛ anaasi kɔbiga pʋʋgin (50.64%) ka Ramadan paam vɔɔt tusa pistan nɛ ayi,kɔbisnu nɛ pisnii nɛ anii, (32,588) dinɛ an pisnaasi nɛ anii dual pisyuobʋ nɛ yinne kɔbiga pʋʋgin (48.61%). O da lɛn zieni nya Maasim tiig NDC ninsieba ka dii lɛn nya yʋʋm tusa ayi nɛ pisi (2020) vɔɔtʋg la. O da diya ka bas Minista kʋdʋg kanɛ da gɔsid dap nɛ pʋab nɛ biis bɛlim yɛla (Gender, Children and Social Protection), Nana Oye Lithur. O da diya nɛ vɔɔt kɔbisyɔpɔi nɛ pistan (730) ka pʋa la paam vɔɔt kɔbisnu nɛ pisnu nɛ anii (558) ka ba yɛl nyain ye onɛ di. 

O ken kanɛ da paasi ayi la ka o da bɔɔd ye o di Adenta Constituency kʋk la, o da diya ka bas onɛ zini kʋk la, Yaw Buaben Asamoah onɛ da nya nɛ o yʋʋm tusa ayi nɛ piinɛ ayuobʋ (2016) vɔɔtʋg la, o da paam vɔɔt tusa pisyuobʋ nɛ atan, kɔbisnaasi nɛ pistan nɛ ayuobʋ 63,436 dinɛ an pisnu nɛ anu dual awai kɔbiga pʋʋgin (55.9%) ka o tiraan la paam tusa pisnaasi nɛ awai, kɔbisyi nɛ pisnu nɛ anu (49,255) dinɛ an pisnaasi nɛ atan duali anaasi kɔbiga pʋʋgin (43.4%).

**Wadmaan tʋʋma**

Mohammed Adamu Ramadan da kpɛn Wadmaan yin la zieni tisi Adenta Constituency sʋʋlim Gaana Wadmaanib yikanɛ paasi anii Republic kanɛ paasi anaasi la ni yʋʋm tusa ayi nɛ pisi nɛ yinne yʋʋmpaal Nwadig la daba anii daar. O da paas laaskanɛ gɔsid nimmaasim lʋgʋr la nɛ laaskanɛ gɔsid kpikpiŋ yɛla Wadmaan yin la.

## Mɛŋ yɛla
Onɛ aan Ahmed Ramadan People's National Convention (PNC) kʋkdaan kʋdʋg la dakɔnkpɛɛm ka aan Samira Bawumia, onɛ an pirɛsidɛn nyaadɔl pʋa la, taun kpɛɛm. o anɛ mɔr kanɛ pɛsigi o mɛŋ. On da nam pʋ kpɛn pɔlitiks la o da tʋm nɛ Ghana Airways nɛ Ghana International Airlines.

## Gbanvɛɛnsa
Montea

**Moutya** bɛɛ **Moutia**, anɛ Africa buudi malʋŋ kanɛ an waab ka nwɛnɛ Sega, amaa saŋa bɛdegʋ di ɛɛnti an dinɛ kaanbid. Pʋab nɛ dap banɛ waad la ɛɛnti waandɛ dɔl binnir yinne kanɛ ka ba sɛn nɛ bʋʋg gbaʋŋ kʋkuma ka ba mɔr daʋgʋ nwɛɛdi li biel biel ka waab la naan siniŋ ka maligim gaadi ala zaam nɔɔr. Waab la ɛɛnti pinilnɛ baanlim-baanlim dɔlisid binna la kʋkuma amaa ka tʋgʋs tuon nwɛɛb la yaa ti an tɔɔtɔ tɔɔtɔ nɛ tɔɔtɔ.

Nwɛɛb la nɛ waab la ɛɛnti dɔlnɛ yʋʋma dinɛ ɛɛnti paan tɔɔg la nɛ sumalisim kanɛ ka ba nyɛt daar wʋsa ba bɛllim pʋʋgin. Hali keŋ paae yʋʋm tusir, kɔbiswai nɛ pisyɔpɔi (1970) la naarin, Moutya da anɛ risqué dance ka nidib da pʋ lɛm bɔɔdi di waabɔ.

## Gbanvɛɛnsa


Bɛn:Wiki World Heritage Intangible Contest
Mohammed Hardi Tufeiru

**Mohammed Hardi Tufeiru** anɛ Ghana pɔlitis nwɛɛd ka an wadmaan n paas wadmaanib yir linɛ paas ayɔpɔi la Ghana Republic linɛ paas anaasi la n tis Nanton linɛ bɛ Northern Region sυυlυm la, o anɛ Wabυg Naadɔɔg nid. O anɛ astute academic nɛ accomplished accountant, n bɛ Institute of Chartered Accountant (ICAG) tυυma la ni. O mɔr kasɛta gbaυŋ linɛ an MBA linɛ an Accounting n yi University of Ghana ka mɛ maal o Bachelor of Commerce digirii n yi University of Cape Coast sakurin la. Nannanna onɛ an ti Ghana Minista kanɛ gɔsid kuob yɛla nyaandɔl.

## O sakur yɛla
O da die kasɛta gbaυŋ linɛ an GCE yυυm tusir nɛ kɔbiswai nɛ piswai nɛ ayuobυ la ni ka tɔlis University of Cape Coast n maal B.Comm (Accounting) yυυma tusa ayi la ni. O mɛ da lɛn maal M.B.A in accounting yi University of Ghana yυυma tusa ayi nɛ ayuobυ. O da paas Institute of Chartered Accountant (Accounting) dim tυυma la ni yυυm tusa ayi nɛ awai. O anɛ IIA (Auditing) dim la nid yinne yυυm tusa ayi nɛ pii nɛ ayuobυ.

## Tυυm banɛ ka o tυm
Girima daan Mohamed Hardi Tuferu da anɛ paan n bɛ Tamale Technical University sakurin la lin da yi yυυm tusa ayi nɛ yinne ti paae yυυm tusa ayi nɛ ayuobυ la ni, ka mɛ da lɛn an Audit tυυm zugdaan lin da yi yυυm tusa ayi nɛ ayuobυ la ni ti paae yυυm tusa ayi nɛ pii nɛ ayuobυ la ni. O bɛ Audit Reports Implementation tυυma la ni post-secondary institutions lin da yi yυυm tusa ayi nɛ anii la nɛ yυυm tusa ayi nɛ pii nɛ ayuobυ la ni, hali University for Development Studies nɛ Tamale Technical University da paasi o tυυma la ni. Lin da yi yυυm tusa ayi nɛ ayɔpɔi la nɛ yυυm tusa ayi nɛ pii nɛ ayuobυ la ni, onɛ da an Tamale Technical University's Internal Audit Department la zugdaan. N bɛ Tamale Technical University nɛ Institutes for Distance Learning sakurin la, paal lυga kɔnɔb-kɔnɔb wυυ accounting, Taxation, Cost & Management Accounting, Auditing, MIS, Public Sector Accounting, nɛ Quantitative Methods n bɛ (University of Cape Coast, University of Ghana nɛ Kwame Nkrumah University of Science and Technology).

## O tυυma wadmaanib yir la
Wadmaanib yir linɛ paas ayɔpɔi la ni, onɛ da an Ranking Member of the Public Accounts kpɛɛm nyaandɔl (PAC) ka mɛ lɛn paas kpɛɛm banɛ gɔsid Environment, Science nɛ Technology la ni.  O da zien Ghana nɔba zug African Parliamentary Union la ni. O da paas kpɛɛm banɛ gɔsid Petroleum Commission Ghana Board of Directors la ni din da yi yυυm tusa ayi nɛ pii nɛ ayɔpɔi ti paae yυυm tusa ayi nɛ pisi nɛ yinne,  ani ka o da an kpɛɛm banɛ gɔsid Finance nɛ Local Content kυkdaan. din da yi yυυm tusa ayi nɛ pii nɛ ayɔpɔi ti paae yυυm tusa ayi nɛ pisi nɛ yinne, O paas kpɛɛm banɛ gɔsid Public Accounts la ni(PAC) nɛ Local Government, Rural Development, and Decentralization n bɛ wadmaanib yir la ni .

## Gbanvɛɛnsa
Mohammed Kudus

**Mohammed Kudus** (Ba da dua o nɛ yʋʋm tusa ayi nwadisa anii la daba ayi daar, 2 August 2000) ka o an Ghana bɔɔl nwɛɛdkanɛ zamis ka nwɛɛd attacking midfielder bɛɛ right winger tisid Premier League kilab kanɛ yʋʋri buon West Ham United ka lɛn bɛ Ghana national team la ni. O da nwɛ kʋdʋm tis Nordsjælland nɛ Ajax.

## Kilab tʋʋma
**Nordsjælland**

Kudus da naan Ghanaian Right to Dream Academy paae Danish kilab kanɛ yʋʋri buon Nordsjælland naali ba ka anɛ yʋma piiga (10years) yʋʋm tusa ayi nɛ piinɛ nii yʋʋmpaal nwadig la ni (January 2018) on nɛ o taaba yi, Ibrahim Sadiq nɛ Gideon Mensah.

Kudus da paali o nɔŋilim tis Nordsjælland nɛ o yʋʋmpiinɛ nii duam dabisir tienri da gaad la daba atan daar ban da di  Brøndby IF 2–0. O da pinilnɛ an onɛ nwɛɛd sʋʋgʋn, ka ban yi vʋʋs ka lɛbna la ka ba tiak o ye o vʋʋs ka sɔ die o. On da pinil siem la, o da anɛ onɛ paas nidiba wai banɛ an biis ka nwɛ tis kilab la.

**Ajax 2020–21** **nwɛn'ɛb**

Yʋʋm tusa ayi nɛ pisi nwadisa ayɔpɔi la dabpiinɛ ayuobʋ daar (16 July 2020), Kudus da tik Eredivisie kilab la, Ajax ye o die dɔlanam miliyɔŋ awai (€9 million), ye o tʋm yʋma anu tisi ba. O da nwɛ o yiiga bɔɔli tis kilab la 20 September league match kanɛ ka ba da nwɛ gɛɛs RKC Waalwik. Head coach Erik Hag da keŋ tuoni buol Kudus ye o anɛ bɔɔl nwɛɛdkanɛ mɔr baŋir pamm. O da keŋ tuonɛ nwɛɛd sʋʋŋa, di gool yinne ka sʋŋ nɔɔra tan o yiiga nwɛɛba tan la ni. On da pinil UEFA Champions League la nwɛ home match gɛɛs nɛ Liverpool yʋʋm tusa ayi nɛ pisi nwadis piiga la dabpisi nɛ yinne daar la (21 October 2020), di da pʋ maal o sʋʋŋaa. Kudus da nwɛɛnɛ mita yuobʋ maaa ka bay is o on da paam sapuad la zug, ka di kɛ ka o yuugʋ paae nwadis ka pʋ nwɛɛ. O da paam laafi ka lɛbnɛ yʋʋmtusa ayi nɛ pisi nɛ yinne yʋʋmpaal nwadig la ni (January 2021), ka da yuolim kpɛnɛna nwɛ mit piiga maa ka ba da duoe 2–2 gɛɛs nɛ PSV. O da paam nyaanlɛbir hali ka pʋ nyaŋi nwɛ mak banɛ kpɛlim la kem paae nwadisa yi la ni (February). Yʋʋm tusa ayi nɛ pisi nɛ yinne nwadisa ayi la dabpisi nɛ yinne daar (21 February 2021), o da lɛbi Ajax yʋʋn nwɛɛd banɛ pinin piinɛ yinne la ni din yi yʋʋm tusa ayi nɛ pisi nwadis piiga la ni (October 2020), ka da di gool mitpisnu saŋa tisi Ajax ka ba yʋʋm paam 4–0 gɛɛs Sparta Rotterdam.

On da lɛbna la nyaaŋ, o da nwɛɛ geemnam piinɛ atan (13) yi Ajax fanal gemnam piinɛ naasi la (14) pʋʋgin, ka lɛn nwɛ mitpistan nɛ yinne (31 minutes) ban da nwɛ KNVB Cup semi-fanali gɛɛs nɛ Heerenveen ka Ajax da di ayi yiiga siizin la naarin la. O da dii o yiiga tʋʋma yaan (career trophy) 2020–21 KNVB Cup nɛ Ajax yʋʋm tusa ayi nɛ pisi nɛ yinne nwadisa naasi la dabpiinɛ anii daar (18 April 2021) ban da nwɛ mitpiswai nɛ yinne la nyaaŋ ka David Neres da di gooli tisi ba. Siizin la da naae la, Kudus da nwɛ nɔɔrim pisi nɛ yi (22 appearances) nwɛɛb la wʋsa pʋʋgin tisi Ajax ka di goolnama naasi ka mɛ sʋŋ ka ba di gool nama tan.s two brothers in Accra.

## O nwɛ'ɛb statistics

### Klab

: *As of match played 30 September 2023*

## Gbanvɛɛnsa
Moses Anim

**Moses Anim** anɛ Ghana pɔlitis nwɛɛd ka da lɛn an wadmaani paas Seventh Parliament of the Fourth Republic of Ghana zieni tis Trobu Constituency bɛ Greater Accra Region, Wabʋg naadɔɔg, New Patriotic Party nɔba zug.

## On siiŋ siem nɛ o sakur yɛla
Ba da dua Anim nɛ yʋma tusir nɛ kɔbiswai nɛ pisyuobʋ nɛ anu nwadisa anaasi dabpisi nɛ anu daar (25 vaala nwadig 1965). O yinɛ Adukrom bɛ Eastern Region sʋʋlim, Ghana. O da keŋɛ University of Ghana, ani ka o da maal Bachelor of Science degree Biochemistry kasɛta gbaʋŋ ka lɛn maal Master of Business Administration degree in Project Management yʋma tusir nɛ kɔbiswai nɛ piswai nɛ yinne (1991), nɛ yʋma tusa ayi' nɛ anu (2005) la ni nwɛnɛ ba yʋda la dɔl taaba siem la.

## Tʋʋma
On da nam pʋ kpɛn pɔlitis la, Anim da an Project Manager tis Wilhelm Construction Company Limited bɛ Accra.

## Pɔlitis nwɛ'ɛb yɛla
Anim da kpɛn wadmaannib yin la nɛ yʋma tusa ayi' nɛ pii nɛ atan' yʋʋmpaal nwadig la daba ayɔpɔi daar (7 yʋʋmpaal nwadig 2013) Wabʋg naadɔɔg, New Patriotic Party nɔba zug tis Trobu Constituency. Vɔɔt la wʋsa da anɛ tusa pisyɔpɔi nɛ ayuobʋ nɛ kɔbisyɔpɔi nɛ pisnii nɛ ayi' la (76,782), o da mɔri vɔɔt kal tusa pisnaasi nɛ ayuobʋ nɛ kɔbisnaasi nɛ pisnaasi nɛ ayuobʋ (46,446) dinɛ zɛm nɛ vɔɔt pisnu nɛ anii dual piswai nɛ ayuobʋ kɔbʋg pʋʋgin (58.96%), ka di kʋk la. Ba da lɛn vɔɔti tis o yʋma tusa ayi' nɛ pii nɛ ayuobʋ (2016) vɔɔtʋg la ni ka o lɛn zieni tisi ba yʋma anaasi yaas.

## Mɛŋ bɛllim
O anɛ Kriosto biig ka ken pɛntikɔɔs pʋ'ʋsʋm 

## Gbanvɛɛnsa
Mpraeso Constituency

**Mpraeso Constituency** bɛnɛ Eastern region sʋʋlim, Ghana. Onɛ yʋʋn an wadmaani tis constituency la anɛ Davis Ansah Opoku. Ba da vɔɔti tis o dɔlisid New Patriotic Party (NPP) nɔba zug, ka o da di nɛ vɔɔt pisyɔpɔi nɛ atan dual pisnu nɛ ayuobʋ kɔbiga pʋʋgin (73.56%), tusa pisi nɛ anu, pisyuobʋ nɛ anaasi gaadi o tiran kanɛ tial o la, ka da kilim constituency la wadmaan. O da die kʋk lanɛ Seth Kwame Acheampong onɛ da zien constituency la nɔba zug yʋʋm tusa ayi nɛ awai (2009) paae yʋʋm tusa ayi nɛ pisinɛ yinne (2021) 4th Republic parliament la dɔlisid New Patriotic Party (NPP).

## Gbanvɛɛnsa
Mumuni Alhassan

## <big>Pinilʋg Bɛllim yɛla</big>
Ba da dua Mumuni nɛ sɛɛʋng nwadig la li dabisim pisi nɛ atan daar yʋma tusir nɛ kɔbiswai nɛ pisyuobʋ nɛ ayɔpɔi la ni (23 September 1967) n bɛ Gbung teŋ kanɛ bɛ Northern Region Ghana sʋʋlʋm nwa ni la.

## <big>Sakur ken yɛla</big>
Mumuni keŋi University of Education, Winneba sakur la ni, ka naae nɛ o Bachelor of Education degree kasɛta gbaʋŋ.

## <big>Mɛŋ bɛllim yɛla</big>
Mumuni anɛ maalim daan, ka di pua dua biisa ayuobʋ.

## <big>Pɔlitis Nwɛɛb Yɛla</big>
Mumuni anɛ Maasim tiig naadɔɔg la nid. Yʋma 2012 kanɛ da gaad la, o da nya' Salaga North wadmaan kʋk la n bɛ NDC wadmaanib yir kanɛ paas ayuobʋ ka an Ghana Republic kanɛ paas anaasi la nɔba zug ka di.

## <big>Yʋma 2012 vɔɔdʋg la ni yɛla</big>
Mumuni onɛ an maasim tiig naadɔɔg nid la da zien nyia Salaga North teŋ kanɛ bɛ Northern Region sʋʋlʋm la wadmaan kʋk ka dii li nɛ vɔɔt kal tusa ayuobʋ nɛ kɔbisyɔpɔi nɛ pisyɔpɔi nɛ ayi (6,772) ka li an pisyuobʋ nɛ ayi nɛ dualʋg pistan nɛ awai kɔbʋg pʋʋgin (62.39%). O da di vɔɔdʋg la ka bas Adam Mahammed Kamarudeen onɛ an Wabʋg Naadɔɔg nid (NPP) ka mɔr vɔɔt kal tusa atan nɛ kɔbisnaasi nɛ pisyuobʋ nɛ ayi (3,462) ka li an pistan nɛ yinne nɛ dualʋg pisnii nɛ awai kɔbʋg pʋʋgin (31.81%) la, nɛ Abdul-Fataw Abdul-Wahab onɛ an IND naadɔɔg nid ka mɔr vɔɔt kal kɔbisyuobʋ nɛ pisi nɛ yinne ka li an anu nɛ dualʋg pisyɔpɔi nɛ ayi  kɔbʋg pʋʋgin la (5.72%).

## <big>Yʋma 2016 Vɔɔdʋg La i yɛla</big>
Ghana yʋʋm vɔɔdʋg titaar kanɛ da bɛ yʋma 2016 la ni la, ba da lɛn vɔɔt tis Mumuni onɛ an maasim tiig naadɔɔg nid la ka o an Salaga North sʋʋlʋm wadmaan. O da di vɔɔt la nɛ vɔɔt kal tusa ayuobʋ nɛ kɔbistan nɛ pisyuobʋ nɛ atan (6,363) ka li an pisnu nɛ ayi nɛ dualʋg pisi nɛ ayi kɔbʋg pʋʋgin (52.22%) vɔɔt la wʋsa yaa laas taaba. O da di wadmaan kʋk la ka bas Lucas Alhassan Abilla onɛ an wabʋg naadɔɔg nid ka mɔr vɔɔt kal tusa atan nɛ pistan nɛ ayɔpɔi (3,037) ka li an pisi nɛ anaasi nɛ dualʋg piswai nɛ ayi kɔbʋg pʋʋgin (24.92%) la, nɛ Abdul-Fataw Abdul-Wahab onɛ an PPP naadɔɔg nid la ka mɔr vɔɔt kal tusa ayi nɛ kɔbisyɔpɔi nɛ pistan nɛ atan  (2,733) ka li an pisi nɛ ayi nɛ dualʋg pisnaasi nɛ atan kɔbʋg pʋʋgin (22.43%) la, nɛ CPP naadɔɔg nid kanɛ da nyiad naam la ka mɔr vɔɔt kal pisnu nɛ ayi (52) ka li an dualʋg pisnaasi nɛ atan  kɔbiga pʋʋgin(0.43%) la.

## <big>2020 vɔɔdʋg  yɛla</big>
Mumuni onɛ an Maasim Tiig Naadɔɔg nid la da lɛn zien nyia Salaga North wadmaan kʋk la Ghana vɔɔdʋg titaar kanɛ da bɛ yʋma 2020 la ni la, amaa ka kɔɔŋ ka Alhassan Abdul Iddi onɛ an wabʋg naadɔɔg nid la di ka bas o.

## <big>Tʋʋma yɛla</big>
O da anɛ kpɛɛm kanɛ gɔsid Ghana sakur ken tʋʋma nɛ Rural North ‘B’ Circuit dim lʋgir kanɛ bɛ Salaga sʋʋlʋmin la.

O da anɛ East Gonja Distrik la kpɛɛm(DCE) vaanda nwadig, 2009 ken paae yʋʋm paal nwadig, 2013 la ni.

## Gbanvɛɛnsa
Muhammad Bawah Braimah

**Alhaji Muhammad Bawah Braimah** anɛ Ghana pɔlitis nwɛɛd ka an wadmaannib paas Wadmaanib yikanɛ paasi ayɔpɔi la Ghana republic kanɛ paasi anaasi la ni tis Ejura-Sekyedumase Constituency teŋ kanɛ bɛ Ashanti Region la Maasim tig Naadɔɔg, National Democratic Congress nɔba zug.

## On siiŋ siem nɛ o sakur yɛla
Ba da dʋa Braimah nɛ yʋma tusir nɛ kɔbiswai nɛ pisnu nɛ awai, Nwadis pii nɛ yinne la dabpisi nɛ anii daar (28 sapal nwadig 1959) ka o yi Kulungugu bɛ Upper East Region, Ghana. O da keŋnɛ Tamale Secondary School ti maali o GCE 'O' Level. O mɔri o MBA in Management, Almond Institute.

## Tʋʋma yɛla
Braimah da anɛ Municipal Coordinator tis NADMO  yʋma tusa ayi' nɛ awai (2009) ti paae yʋma tusa ayi' nɛ pii nɛ atan' (2013) ka din nyaaŋ ka o lieb Municipal Chief Executive tis Ejura-Sekyedumase Municipal Assembly yʋma tusa ayi' nɛ pii nɛ atan' (2013) ti paae yʋma tusa ayi' nɛ pii nɛ ayuobʋ (2016). O da lɛn anɛ Managing Director tis Mubabra Company Limited in Ejura.

## Pɔlitis
Braimah anɛ Maasim tiig Naadɔɔg, National Democratic Congress nid ka an wadmaani tis Ejura-Sekyedumase Constituency bɛ Ashanti Region, Ghana sʋʋlim dim. Yʋʋm tusa ayi nɛ piinɛ ayuobʋ (2016) Ghana vɔɔtʋg la ni, Braimah da di wadmaan kʋk la nɛ vɔɔt tusa pisi nɛ atan, kɔbisyi nɛ pisyɔpɔi nɛ ayɔpɔi (23,277) ka NPP nid la, Mohammed Salisu Bamba paam vɔɔt tusa pisi nɛ yinne, kɔbisyɔpɔi nɛ piswai nɛ anu (21,795). CPP's sɔb la, Abdalla Mahawan Sani mɛ da paam vɔɔt kɔbiga nɛ pistan nɛayi (132) ka onɛ bɛ PNC la, Laari Samuel paam vɔɔt pisnii nɛ atan (83). yʋʋm tusa ayi nɛ pisi (2020) Ghana vɔɔtʋg la nii, o da lɛn di Wadmaan kʋk la yaas nɛ vɔɔt tusa pistan nɛ pisnu nɛ ayuobʋ (30,056) ka NPP nid la, Mohammed Salisu Bamba paam vɔɔt tusa pisi nɛ anu nɛ awai (25,009). CPP nid la, Adams Hussein paam vɔɔt kɔbiga nɛ piinɛ awai (119) ka onɛ bɛ PNC la, Laari Samuel paam vɔɔt pisnu nɛ atan (53).

## Laasʋg banɛ ka o tʋm
Braimah paas Public Accounts Committee la ni ka lɛn paas Defense and Interior Committee.

## Mɛŋ bɛllim
Braimah anɛ Mɔr.

## Girima kanɛ ka o die
Concerned Youth of Ejura da naas Braimah nɛ on kɛ ka gbaʋŋ zamisʋg keŋ tuon sʋʋlimin la.

## Gbanvɛɛnsa
Mustapha Ussif

**Mustapha Ussif** (16 August 1979) anɛ Gaana pɔlitiks nwɛɛd. Anɛ Wabʋg naadɔɔg la nid ka paas Gaana Wadmaanib yikanɛ paasi anii Gaana Republic kanɛ paasi anaasi la ni. O ziennɛ tis Yagaba-Kubori bɛ North East Sʋʋlim, Gaana. Yʋʋmtusa ayi nɛ pisi nɛ yinne la yʋʋmpaal nwadig la ni ka Nana Akufo-Addo da gaŋ o ye o an minista tis puasada nɛ dasam nɛ ninwisigir yɛla.

## O bɛlim nɛ sakur yɛla
Ba da dua Ussifnɛ yʋʋmtusir kɔbiswai nɛ piyɔpɔi nɛ awai la nwadisa anii la dabpiinɛ ayuobʋ daar (16-08-1979). O yinɛ Tantaala n bɛ Tamar sʋʋlim, Gaana. O da keŋ Bagabaga Teacher Training College nɛ Anglia Ruskin University ani ka da die Bachelor of Arts degree in International Business and Management yʋʋm tusa ayi nɛ piiga la ni (2010). O da tɔlisi keŋ University of Gloucestershire ka naae ani yʋʋm tusa ayi nɛ piinɛyinne (2011) nɛ master's degree ligidi nɛ ligidsuab yɛla (Finance and Investment).

## Tʋʋma
Ussif da tʋmnɛ ligidsuad tʋʋma Ray and Associates, UK yʋma tusa ayi nɛ piiga (2010). Yʋʋmkan ni ka o lɛn tʋm Freelance Consultant tis Action Aid UK.

## Pɔlitiks
**On da lieb wadmaan la**

Ussif da kpɛn Wadmaannam yin la yʋʋmtusa ayi nɛ piinɛ atan la yʋʋmpaal nwadig daba ayɔpɔi daar on da nyaŋi o tiraan Abdul-Rauf Tanko Ibrahim la. O anɛ wabʋg naadɔɔg (NPP) la nid. O da an wadmaani tis Yagba-kubori lin yi yʋʋm tusa ayi nɛ piinɛ atan keŋ paae yʋʋm tusa ayi nɛ piinɛ ayɔpɔi la Gaana Wadmaannib yikanɛ paasi ayuobʋ la, ka din nyaaŋ ka o tiraan, Abdul-Rauf Tanko Ibrahim, maasim tiig nid la da di ka bas o yʋʋm tusa ayi nɛ piinɛ ayuobʋ vɔɔtʋg yʋʋm la.

On da bɛ Gaana wadmaanib yikanɛ paasi ayuobʋ la, o da tʋm laaskanɛ gɔsid sanlimanam tʋʋma nɛ bugum yɛla la, o da lɛn tʋm laaskanɛ gɔsid suoya banɛ ka ba dɔlisid wadmaannib yin la.

Yʋʋm tusa ayi nɛ pisi vɔɔtʋg yʋʋm la, o da nya nɛ wabʋg nidib taaba ka sɔ pʋ yina nya nɛ o ka o da zien wabʋg naadɔɔg la nɔba zugʋ nya yʋʋm tusa ayi nɛ pisi nwadis piinɛ ayi vɔɔt la. O da diya ka bas onɛ nyaad nɛ o nɔɔri ayi la, Abdul-Rauf Tanko Ibrahim. O da paam vɔt tusa piinɛ anii, kɔbiga nɛ pisnu nɛ atan (18, 153), pisyuobʋ nɛ anaasi dual yinne kɔbiga pʋʋgin (64.01%) ka o tiraan la paam vɔɔt tusa awai, kɔbistan nɛ piswai nɛ atan (9, 393) dinɛ an pistan nɛ atan dual piinɛ anaasi kɔniga pʋʋgin (33.14%)

**Lʋgkanɛ gɔsidi atʋm tis gɔmena la kpɛɛm**

Yʋʋm tusa ayi nɛ piinɛ ayɔpɔi nii, pirɛsidɛn Nana Akufo-Addo da kpɛnɛ o yiiga saŋa la da gaŋ o ye o an onɛ kpɛɛm tis lʋgʋr kanɛ gɔsidi atʋm tis gɔmena la.

**On da an minsta onɛ gɔsid pʋasada nɛ dasam nɛ ninwisigir yɛla**

On da di Yagaba-kubori kʋk la yʋʋmtusa ayi nɛ pisi vɔɔtʋgin la, yʋʋm tusa ayi nɛ pisi nɛ yinne yʋʋmpaal nwadig la dabpisi nɛ yinne daar, Pirɛsidɛn Nana Akufo-Addo da lɛn di pirɛsidɛn la, da gaŋ o ye o an pʋasada nɛ dasam nɛ ninwisigir yɛla minista. O wadmaan taaba la da vɛɛns o yɛla ka buos o buosa ka o nyaŋi lɛbis sʋʋŋa, ka yʋʋm tusa ayi nɛ pisi nɛ yinne nwadis atan la daba anu la daar, ba da tis on nɛ o taaba pisi nɛ ayɔpɔi sieba suor ye ba siniŋ tʋʋma Jubilee House Ankara pʋʋgin.

## Mɛŋ bɛllim
Ussif mɔr pua nɛ biisi ayi. O anɛ pʋʋsidnɛ mɔɔm pʋʋsim.

## Gbanvɛɛnsa
Naana Eyiah Quansah

**Naana Eyiah Quansah** anɛ Gaana pɔlitiks nwɛɛd ka paas Wabʋg naadɔɔg la ni. Nannanna onɛ a Wadmaani tis Gomoa Central n bɛ Central Region la dim. Onɛ an interior minista nyaadɔl.

## Pinilʋg bɛlim nɛ sakur yɛla
Ba da dua Quansahnɛ yʋʋmtusir kɔbiswai nɛ pisyuobʋ nɛ atan la nwadis ayi la dabpiinɛ anaasi daar (14-02-1963). O yinɛ Gomoa Lome bɛ Central Region, Gaana la. O da maali o diploma in Project Management yʋʋmtusa ayi nɛ piinɛ ayɔpɔi la ni.

## O tʋʋma
Quansah da anɛ kpɛɛmtitaar (Executive Officer) Naaba Company Limited.

## Pɔlitiks
Quansah paasnɛ Wabʋg Naadɔɔg la ni. O anɛ minista kanɛ gɔsid tam nɛ bʋmbanɛ ka ti mɔri maan laad kɔnɔb kɔnɔb yɛla la nyaandɔl kʋdʋg.

**Yʋʋmtusa ayi nɛ piinɛ ayuobʋ vɔɔtʋg yɛla**

Yʋʋmtusa ayi nɛ piinɛ ayuobʋ Gaana gil vɔɔtʋgin la, o da di Gomoa Central kʋk la nɛ vɔtnam tusa piinɛ anaasi, kɔbiga nɛ pisyɔpɔi nɛ anii (14,178), dinɛ an pisnu nɛ ayuobʋ dual ayuobʋ kɔbiga pʋʋgin (51.6%) ka maasim tiig nid la Rachel Florence Appoh paam tusa piinɛ ayi, kɔbisnii nɛpisnu nɛ anii (12,858) dinɛ an pisnaasi nɛ ayuobʋ dual anii kɔbiga pʋʋgin (46.8%), ka Nɔraʋg naadɔɔg la nid Emmanuel Appoh Mensah paam vɔɔtnam kɔbisyi nɛ pisnii (280) dinɛ an yinne kɔbiga pʋʋgin (1.0%), ka PPP nid la, Grace Ignophia Appiah paam vɔɔtnam kɔbiga nɛ pisyɔpɔi nɛ anaasi (174). Dinɛ an nɛɛm dual ayuobʋ kɔbiga pʋʋgin (0.6%).

**Yʋʋmtusa ayi nɛ pisi vɔɔtʋg la yɛla**

Yʋʋmtusa ayi nɛ pisi Gaana vɔɔtʋgin la, o da lɛn di Gomoa Central kʋk la nɛ vɔtnam tusa pisi kɔbisnu nɛ pisi nɛ ayɔpɔi (20, 527) dinɛ an Pisnu nɛ ayuobʋ dual pisnii nɛ yinne kɔbiga pʋʋgin la (56.81%), maasim tiig nid la Jonamoah Moses Jehu-Appiah da paam vɔɔtnam tusa piinɛ anaasi, kɔbisnu nɛ pisyuobʋ nɛ anii (12, 568) dinɛ an pisnaasi nɛ ayi dual pistan nɛ ayi (42.32%). GUM nid la, Hannah Chrissam mɛ da paam vɔɔtnam kɔbisnu nɛ pisyuobʋ nɛ yinne (561) dinɛ an yinne dual ayuobʋ kɔbiga pʋʋgin la (1.6%) ka NDP nid la, Frank Otchere Painstil mɛ paam vɔɔtnam kɔbisnaasi nɛ pisyɔpɔi nɛ ayuobʋ dinɛ an yinne dual atan kɔbiga pʋʋgin (1.3%).

**Laasbanɛ ni ka o tʋm**

Quansah paas laskanɛ yʋʋri an Government Assurance Committee la ni, ka lɛn bɛ laaskanɛ gɔsid nimmaasim yɛla la ni.

## Mɛŋ bɛlim
Quansah anɛ Kristo biig. O mɔr sid nɛ biig yinne

## O tʋʋmsʋma
Yʋʋmtasa ayi nɛ piinɛ awai la nwadis anu la ni, o da tis puab ka ba gaad kɔbistana o sʋʋlimin fuud, diib nɛ bʋnnuuda.

Yʋʋmtusa ayi nɛ pisi la nwadis ayi la ni,o da tisi Gomoa Central sʋʋlim nimmaasim zinis la ɔfisnam nam tʋʋma laad.

Yʋʋmtusa ayi nɛ pisi nɛ ayi la nwads anaasi la ni, o da piinl nidib nwɛnɛ kɔbiga nɛ pisi (120) banɛ da paam suor ye ba keŋ Senior High School la sakur laadnam kɔnɔb kɔnɔb.

## Gbanvɛɛnsa
Nadowli

**Nadowli** anɛ tempʋbil ka an tempʋtitaari tis Nadowli district, district kanɛ bɛ Upper West Region sʋʋlim, Ghana Ya-datiʋŋ. 

Tembanɛ ka nidib mi ka ba kpie nɛ Nadowli anɛ Tangasia, tenkanɛ mɔr daakanɛ ka sɔ wʋsa mi district la ni, Cherekpong.

## Gbanvɛɛnsa
Nadowli East Constituency

Nadowli East anɛ constituency nam la yinne ka mɔr wadmaan ka o ziel tis ba bɛ wadmaanib yir la Ghana nwa. Ba vɔɔtʋg gaŋ wadmaan yinne ka an linɛ ka nidib la vɔɔt gaŋ nidib yinne maa. Nadowli East bɛni Nadowli district n bɛ Upper West Region Ghana nwa.

## Bɛn nam
Naam kʋk la bɛni Nadowli District n bɛ Upper West Region, Ghana nwa.

## Nadowli east yɛla
Ba daa paam naam kʋk la nɛ saŋkanɛ ka Ghana dim vɔtʋg titaar la bɛ 2004.  Li dɔlisnɛ ban daa tiak   Nadawli North nɛ Nadawli South constituency nam tis  Nadawli East nɛ Nadowli West constituency nam.

## Wadmaanib

## Vɔɔtʋg
**Yʋʋm  tusa ayi Ghana dim vɔtʋg titaar:Nadowli East**

## Gɔsim nɛ mɛ

* List of Ghana Parliament     constituencies

## Gbanvɛɛnsa
Nadowli west constituency

**Nadowli West** anɛ constituencies nam la yinne ka mɔr wadmaan ka o ziel tis ba bɛ wadmaanib yir la Ghana nwan. Ba vɔtʋg gaŋ wadaan yinne ka an linɛ ka nidib la vɔɔt gaŋ nid yinne maa. Nadowli West bɛni   Nadowli district, Upper West Region  Ghana nwa.

## Bɛn nam
Naam la bɛni Nadawli District,Upper West Region of Ghana nwa .Ba kpiɛs banɛ ya-tuon anɛ Côte d'Ivoire. Ka ya-datiuŋ an  Jirapa/Lambussie District, ka ya-nyaaŋ an Nadowli East constituency ka ya- dagɔbʋg mɛ  Wa Municipal District nɛ ya-dagɔbʋg an Wa West District.

## Nadowli west yɛla
Nadowli west Constituency da tiak nɛ yʋʋm tusa ayi nɛ anaasi la, Ghana vɔtʋg la lʋgir da ti tiak la yiiga Nadowli North tis Nadawli West nɛ Nadwoli South ka yʋʋŋ an Nadowli East constituency.

## Wadmaanib

## Vɔtʋg
2008 Ghanaian parliamentary  election:Nadowli West

## Gɔsim nɛ
* List of Ghana Parliament constituencies

## Gbanvɛɛnsa
Nakom Sini

**Nakom Sini** (Sigiiliŋ) anɛ yʋʋm tusa ayi nɛ piina ayuobʋ (2016) dunia wusa sini ka nidib ayi sʋŋi isi li. Banɛ dɛmisi li nwala anɛ Kelly Daniela Norris nɛ TW Pitman. Sini la paami li dunia wusa zuŋir nɛ Berlin 66th International Film Festival la nɛ Panorama zin'ig kanɛ bɛ Na'asarteŋ, Germany la ka North America premiere dim da lɛn buoli ba New Director/New film Festival n bɛ New York la.

## Yɛlzʋg (Plot)
Sini la bigisidnɛ Northern Ghana sʋ'ʋlim sɔlʋŋ, Nakom anɛ linɛ pian'ad Iddrisu onɛ mɔr duata gbauŋzamisʋg piini onɛ ka li an tilas ye o bas sakur ka lɛbi kʋl o teŋin, o saam kum nya'aŋ n sʋŋ o yir dim ka ba da namisɛ.

Banɛ bɛ sini la pʋʋg (Cast)

Jacob Ayanaba zi'eni an Iddrisu Awinzor

Grace Ayariga zi'eni an Damata

Justina Kulidu zi'eni an Ma' Kpeem

Shetu Musah zi'eni an Ma'bil

Abdul Aziz zi'eni an Kamal

Esther Issaka zi'eni an Fatima

James Azure zi'eni an Nakom Na'ab

Kulidu zi'eni an Napole

## '''Saaʋŋ'''
Nakom sini da paam piini bɛɛ di Audience Choice Award 37th Durban International Film Festival la ni  Ba da gaŋi li ka li an sini wɔk kanɛ an yiiga Ghana sini linɛ gaad tuon n di ya'an 66th Berlin International Film Festival la.

Ya'asɛ, bɛnɛ Hong Kong International Sini la'asʋg zin'ig la, ba da gaŋi li ya'as yɔɔd kanɛ ni an FIPRESCI Prize la, Golden Firebird Award la, nɛ SIGNIS Award la. Nɛ Seattle International Sini la'asʋg zin'ig. New Directors sini nwaa gaad taaba la, ba da lɛn gaŋi li. Li da lɛn paam gaŋir yi yʋʋm tusa ayi nɛ piina ayuobo Independent Spirit John Cassettes Award la.

Adakudugu Awinimi Isaac da paas sini la gʋlʋsʋgin nɛ li nwaabin. Li yiiga zʋŋir Germani la, on nɛ Jacob Ayanaba da dɔli keŋ.

Yʋʋm kan la nɔɔ, Ghana yiiga Film Festival zuŋir la, ba da buol Nakom sini la n yɔɔgi na Sini la'asʋg zin'ig Ghana la ka li nyi nɛ Juliet Yaa Asantewaa Asante ni. Nana, Juliet Asante an Ghana Sʋ'ʋlim Sini La'asʋg Kpeem (NFA).

## Gbamvɛɛnsa
Nakuom (Nakom)

**Nakuom (Nakom)** anɛ teŋkpɛŋ n bɛ Pusug - Pusiga sʋ'ʋlim. Nakuom anɛ Kusaas teŋ ka lɛɛ mɔr buudi kɔn'ɔb-kɔn'ɔb nwenɛ: Busaans, Yaam, Simiis, Zangbɛɛs nɛ sieba.

## Nidib kal
Nakoum nidib kal na an wʋʋ nidib tusa ayi nɛ pʋsʋg nɛ (2500). Nidib bama nii, sɔmɛkama wusa mɔr tʋʋma kanɛ ka o tʋmmi did. Bam anɛ kpaadib, ka bam an pan'anib, laafi tʋm-tʋmnib, dɔkpa'adib ka si'eba mɛ an da'ditib. Ba onn tʋʋma anɛ lɔmbɔn'ɔd tʋʋma wuu gabʋ, nanzʋ'ʋs, zɛnmaansa nam, saman tɔɔsi nɛ sieba. 

## Dɔɔd
Kusaas la mɔr dɔɔd kɔn'ɔb-kɔn'ɔb. Ba sieba anɛ: Na'aram,Teŋsʋŋ, Pusug dim, Wiid dim, Kpaligin dim, Mɔkpalib, Za'aŋkpalis, nɛ sieba.

Na'aram dɔɔg dim la an Na'a dɔɔg. Nakuom Na'ab na'am yʋ'ʋri an **[[Na'aba Samilinmiig pɛ'ɛl Mu'ar.]]** Da' la ditnɛ dabisa atan'-tan' ka li lid Widaan da' daar wusa.

Linɛ kɛ ka ba buon ye Nakuom la anɛ yee, Na'asar nam la da kennɛ da'ad Ninsabilis la, ka ɛti kena nɔk sieba keŋ Germany teŋin n zamisi ba langima tʋʋma.
Ba da kena ka ba ɛɛnti diisid na'am ka ken kɔldaʋg si'a ni n gbi'ed kuom tit Na'ab la ka o nu ka ba diis o na'am la.

Na'asar nam la da kena ka ba ya'a ye ba diis na'am, ba na yɛl ye ba kem n gbi'e Na'ab nam kuom la na ka ba tis Na'ab la. Ka ba kpem pʋt zi'ig kan la yee **Nakuom**  

Nakuom da deŋi mɔr da' ka ba pʋt ye **Sʋnnɔ'ɔg da**'. Amaa da' kan la len kai ya'ase.

Ba da yuolim n yɔ'ɔg da' paalig ka li yʋ'ʋr an **Nakuom da'.**

## Diema
Nakuom teŋ la da paam sini lʋgir dim banɛ ka buon ye Rasquache Film Production kanɛ bɛ Na'asaar teŋ USA sʋ'ʋlim la nɛ Winimi Films kanɛ bɛ Nakuom la ka ba la'asi maal sini ka li yʋ'ʋr an Nakom la yʋʋm tusa ayi nɛ piina anaasi (2014) la ni. Sini nwa da lalig teŋ n zian'ak Nakuom yʋ'ʋr.

## Gbamvɛɛnsa
Nalerigu Constituency

**Nalerigu Constituency** anɛ constituency yinne bɛ Ghana Parliament. Ba vɔɔtidnɛ gaŋid nid yinne ka o aan ba wadmaani tis sʋʋlim la. Di bɛnɛ North East Region sʋʋlim, Ghana.

Onɛ yʋʋn an wadmaani zieni tis constituency la anɛ Alhaji Seidu Issifu Baba. Yʋʋm tʋsa ayi nɛ piinɛ ayuobʋ la ni ka ba da vɔɔti tis o, o paasnɛ wabʋg Naadɔɔg, New Patriotic Party (NPP) nidib ni ka da paam vɔɔt pisnu nɛ atan kɔbiga pʋʋgin (53%) yi vɔɔt la wʋsa pʋʋgin.

## Gbanvɛɛnsa
Nana Akua Owusu Afriyie

Ba da du'a **Nana Akua Owusu Afriyie** nɛ 3 Selʋŋ nwadig daba atan daar, yʋʋm tusir, kɔbiswai nɛ pisyuobʋ nɛ awai (1969) la ni ka o an Ghana nid kanɛ an pɔlitis wɛɛd ka an Wabʋg Naadɔɔg nid. O anɛ wadmaan tis Ablekuma North Constituency.

## O siniŋ  siem nɛ o sakur yɛla
Ba da dua Owusu Afriyie bɛnɛ 3 Selʋŋ nwadig 1969 bɛ Saltpond, Central Region sʋʋlim. O mɔr diploma bɛ Management Studies n yit University of Cape Coast.

## Pɔlitis nwɛ'ɛb yɛla
Lin yi yʋma 2015, O da di lieb wadmaan tis Ablekuma North Constituency n bɛ Greater Accra Region sʋʋlim. O daa di yʋʋm tusa ayi nɛ piinɛ ayuobʋ (2016) Ghana wʋsa vɔɔtʋg titaar la ni.Nidiba atan da nya' nɛ o, ba yʋda anɛ; Sally Amaki Darko onɛ zienɛ tis Maasim Tiig Na'adɔɔg la, nɛ Akwasi Asiama Adade onɛ zienɛ tis nɔraʋg paati daa mɛ la'am nyiad  yʋma 2016 by-election bɛ Ablekuma North linɛ da an  7 samanpiid nwadig 2016. Owusu Afriyie daa di vɔɔdʋg la ka paam vɔɔt kal tusa pisnu nɛ anaasi, kɔbisyuobʋ nɛ piswai nɛ anii (54,698) yit vɔɔt tusa pisnii nɛ ayi, nɛ piswai nɛ ayi (82,091) pʋʋgin, ka kɔbiga pʋʋgin ka o paam vɔɔt pisyuobʋ nɛ ayuobʋ du'al pisnii nɛ anaasi (66.84) yi vɔɔt la wʋsa pʋʋgin.

## O mɛŋ bɛllim
Owusu Afriyie mɔr pʋa nɛ biis anaasi. O anɛ kristo biig.[6]

## Gbanvɛɛnsa
Nana Akufo-Addo Gɔmina saŋa minista nam nɛ pɔlitis kpɛɛmnam

## Minista nam

## Local Government Administration[edit source]

## Parliamentary appointments[edit source]

## Government administrative staff[edit source]

## Heads of Institutions[edit source]

## Ambassadorial roles[edit source]

## Council of State

## Other political appointments[edit source]
Nana Ama Dokua Asiamah Adjei

**Oheneba Nana Ama Dokua Asiamah-Adjei** anɛ Ghana pɔlitis nwɛɛd ka an wadmaan n tis Akropong linɛ bɛ Eastern Region sʋʋlʋm la, ba da dua o nɛ nwadis ayɔpɔi dabisim pisi nɛ anaasi daar yʋma 1982 la ni.O anɛ Wabʋg Naadɔɔg nid onɛ an minista kanɛ an Trade & Industry nyaandɔl nannanna. O da anɛ labaya yɛla minista kʋdʋg.

## Vʋm pinilʋg nɛ sakur
Ba da dua Adjei nɛ nwadis ayɔpɔi dabasim pisi nɛ anaasi yʋʋm tusir, kɔbiswai nɛ pisnii nɛ ayi (1982) la ni, o saam anɛ Nana Osae Nyampong IV, ka o ma an Aforo Asiamah-Adjei bɛ Akropong, linɛ bɛ Eastern Region sʋʋlʋm, Ghana. O da siniŋi o sakur nɛ biis sakur la nɛ tɔlisʋg zamisʋg la nɛ bɛ Alsyd Academy nɛ St Roses Senior High school la ni. O mɔr digirii kasɛta gbaʋŋ linɛ zamisʋgu an pʋtɛnɛr yɛla la (psychology) bɛ University of Ghana ka maali o mastɛs digirii zamisʋg linɛ an Logistics nɛ Supply Chain la yi Exter University linɛ United Kingdom la O da tɔlis  mastɛs digirii zamisʋg linɛ an sunbugusum nɛ Guu mɛŋ yɛla bɛ Kofi Annan International Peacekeeping Training Centre (KAIPTC) sakurin la.

## Tʋʋma
Adjei da an darɛta gɔsid Bekleen Limited tʋʋma lin da yi yʋʋm tusa ayi nɛ ayɔpɔi (2007) la ni ti paae yʋʋm tusa ayi nɛ piinɛ ayuobʋ (2016) la ni, ka lɛn an Pongas Limited tʋʋma kpɛɛm lin da yi yʋʋm tusa ayi nɛ ayɔpɔi (2007) la ni ti paae yʋʋm tusa ayi nɛ piinɛ anu (2015) la ni.

## Pɔlitis nwɛ'ɛb
Adjei anɛ Wabʋg Naadɔɔg nid.Onɛ an wadmaan n tis Akropong linɛ bɛ Ghana Eastern Region sʋʋlʋm la.

## Yʋma 2016 vɔt la yɛla
Yʋma 2016 la ni ka Ghana dim da maal vɔt la ka o di, Akropong/Akuapem North sʋʋlʋm wadmaanib kʋk nɛ vɔt bam 26,655 kɔbiga pʋʋginɛ o da mɔri 62.3% vɔt la kanl wʋsa ni ala ka Maasim Tiig Na'adɔɔg nid Yaw Appiah-Kubi mɛ da mɔr 6,949 ka kɔbiga pʋʋgin ka o mɔr 16.8% vɔt la wʋsa ni, ka Asiedu Ofei onɛ da zien o mɛŋ nyari la mɛ da mɔr vɔt bam 9,092 kɔbiga pʋʋgin o da mɔri 21.2% vɔt la kanl wʋsa ni ka  CPP nid la Gifty Mercy Anakwa mɛ da mɔr 102 ka kɔbiga pʋʋgin ka o mɔr 0.2% n yi vɔt la wʋsa ni.

## Yʋma 2020 vɔɔt la yɛla
Yʋma 2020la ni ka Ghana dim da maal vɔt la ka o lɛn di, Akropong/Akuapem North sʋʋlʋm wadmaanib kʋk nɛ vɔɔt bam 26,646 kɔbiga pʋʋginɛ o da mɔri 55.3% vɔɔt la kanl wʋsa ni ala ka Maasim Tiig Na'adɔɔg nid, Justice Kotey Amasah mɔr vɔt ban10,505 ka kɔbiga pʋʋgin ka o mɔr 21.8% vɔt la wʋsa ni.Ka Adjei Twumasi William Kwabena onɛ da zienɛ o nyari la mɛ da mɔr 10,444 ka kɔbiga pʋʋgin ka o mɔr 21.7% vɔɔt la wʋsa ni, PNC nid Desmond Twumasi Ntow da mɔr vɔɔt bam 421 ka kɔbiga pʋʋgin ka o mɔr 0.9% vɔɔt la kanl wʋsa ni, ka CPP nid Gifty Mercy Anakwa mɔr vɔɔt bam 146 ka kɔbiga pʋʋgin ka o mɔr 0.3% yi vɔɔt la wʋsa ni.

## Kpɛɛmnam banɛ ni ka o paas
Adjei anɛ Defence nɛ Interior kpɛɛmnam la yinne.

## O vʋm bɛllim
Adjei mɔr pua ka o yʋʋr buon Charles Cromwell Nanabanyin Bissue ka ba mɔr biribiŋ nɛ bipumis ayi'. O anɛ Kristo biig.

## Dinɛ ka o maal
Nwadis pii nɛ yinne yʋma 2021 la ni, o da da kɔmpuuta nam n tis Mangoase Methodist Sakur linɛ bɛ Akuapim North sʋʋlʋm.

Nwadis anu la yʋma 2022 la ni, Adjei da nɔk ligidi linɛ an wʋʋ GHc30,000 ye ba mɛ naam sʋg n bɛ Adawso la.Ka nwadis ayɔpɔi la yʋma 2022 la ni, ka o da sʋŋ Akropong Daakye Sibiti bil la.

## Gbanvɛɛnsa
Nana Ama Dokua Asiamah-Adjei

**Nana Ama Dokua Asiamah-Adjei** anɛ Gaana naasaanaanyaad ka aan Akropong Constituency linɛ bɛ Eastern Tuuru ni la wadmaan. O anɛ Wabʋg naadɔɔg la nid. Nannanna, onɛ an Gaana gɔmma lʋgkanɛ gɔsid kʋkpiʋŋ yɛla ka ba buon “Trade and Industry Ministry” la minista nyaandɔl. O anɛ gɔmma lʋgkanɛ gɔsid labaya yɛla ka ba buon “Ministry of Information” la minista nyaandɔl kʋdʋg.

## Pin'ilʋg nɛ Gbaʋŋ zamisʋg
Nana Amoakoh Gyampa

**Nana Amoakoh Gyampa** du'am ( nwadisa atan' la ni dabisim piiga nɛ anu la daar 1958) anɛ Ghana pɔlitis nwɛ'ɛd ka mɛ an ninma'asim tʋmtʋn   ( medical doctor ). O da anɛ wabʋg na'adɔɔg nid(NPP) ka an Upper Denkyira East teŋ kanɛ bɛ Central Region sʋ'ʋlʋm la wadmaan bɛ wadmaanib yir kanɛ paas ayɔpɔi Ghana Republic kanɛ aan anaasi la ni 

## O Pin'ilʋg nɛ Sakur Ken
Ba da du'a Amoakoh nɛ dabisim piiga nɛ anu daar nwadisa atan' la ni 1958 ka o yit Denkyira - Apkropong teŋ kanɛ  bɛ Central Region Ghana sʋ'ʋlʋm nwa ni na.  O da pin'ili o Kɔligi Sakur ken nɛ  Boa Amposem Senior High School. O da tɔlisi keŋ  York College n yina nɛ o bachelor's degree kasɛta gbaʋŋ bɛ psychology zamisʋgin.  

## O tʋʋma
Amoakoh anɛ Psychologist nɛ  kpikpiʋŋ tʋʋma sɔb. O da lieb wadmaan bɛ Ghana kpɛla ni nɛ yʋma  2005 la ni.

## Pɔlitiks
Amoakoh anɛ wabʋg na'adɔɔg nid (NPP).O da lieb  Wadmaan bɛ Ghana wadmaanib yir la ni nɛ yʋma 2005. 2020 Npp primaries la ni ka o da lʋ tis Festus Awuah Kwofie ka pʋ nyaŋi nyi'a na'am la bɛ Upper  Denkyira  East ya'asa. 

## Kpɛɛmmɛr
O da anɛ kʋkdaan kʋdʋg tis wadmaanib yir Kpɛɛmnam banɛ gɔsid  tʋʋmanam nɛ ya maalʋg yɛla la.   

## Mɛŋ bɛilim
Amoakoh anɛ Kristo pʋ'ʋsʋm nid ka mɔr pʋ'a nɛ biis atan'.
Nandom

**Nandom** an tempʋtitaari tis Nandom Municipal bɛ Upper West Region sʋʋlim, Ghana. 

Nandom tempʋʋg nɛ tembibis banɛ giligi di dagɔbʋg, datiʋŋ, nyaaŋ nɛ tuon wʋsa anɛ Dagara nami sʋoe. Dagara banɛ bɛ Nandom municipal sʋʋlim la ka Dagaaba bɛ Nandom ya-dagɔbʋg la yinne ethnic group yinne, laan nɛ ban pianad buudi kɔnɔb kɔnɔba ayi la, ba wʋsa anɛ yinne. Nimbanɛ bɛ Nandom la pianadnɛ Lobr buudi pianad, ka Dagaaba banɛ bɛ Ya-dagɔbʋg la pianad Ngmere (bɛɛ Central Dàgááre). Nambanɛ bɛ Nandom la mɔrnɛ 'Dagara' paan pianad la, ka nimbanɛ mɛ bɛ Ya-datiʋŋ la mɛ mɔr 'Dagaaba' paan nidib la ka mɔr Dagaare paan pianad pianaad la. Bama mɔr bakir biela ba pianad la pʋʋgin amaa nidib mi ye pianad la anɛ yinne. Pianad nam ayi la kpɛnɛdnɛ taaba ni.

Nandom bɛnɛ Lawra-Nandom District zinisieba. Di da liebi di mɛŋ district nɛ yʋʋm tusa ayi nɛ piinɛ ayi la ni ka yʋʋm tusa ayi nɛ pisi la ni ka di lieb municipal, ka ba buon ye Nandom Municipal, ka mɔr wadmaan ka o zieni tisi ba Parliament of Ghana bɛ Accra. Nandom tempʋʋg la anɛ mɛɛla anu lɛbid Volta River Ya-nyaaŋ baba dinɛ an Ghana nɛ Burkina Faso titɔdig. Suoraʋg bɛ yi Nandom ken River Volta la ni ka naad tembil kanɛ yʋʋri an Dabagteng. Mɛɛla piiga (10 mi) lɛbid Nandom dagɔbʋg baba anɛ tenkanɛ yʋʋri an Hamile zinikanɛ ka Ghana nɛ Burkina Faso titɔdig bɛ ka customs nɛ immigration ɔfisnam bɛ. Tempʋʋs nɛ tembibis banɛ lɔɔŋ southern Burkina Faso la mɛ pianadnɛ Dagara nwɛnɛ banɛ bɛ Nandom la. pianasieba nwɛnɛ Wiile nɛ Ule mɛ bɛ Burkina Faso.

Catholic Basilica dinɛ bɛ Nandom la ba da mɛɛ dinɛ nɛ kuga ka da an pʋʋskanɛ yalimi gat Kristo biis pʋʋsim West Africa. Catholic Missionaries of Africa (ka ba buoni ba ye White Fathers la) da pinil Christian Mission tʋʋma yʋʋm tusir, kɔbiswai nɛ pistan la ni. Ba da mɛ Catholic church la nɛ kuga ka nimbanɛ bɛ sʋʋlimin la da sʋŋi ba mɛŋ.

Teŋ la tensʋg anɛ mɔɔm sʋʋlim. Mɔɔm la bɛdegʋ yinɛ Ghana zinis kɔnɔb kɔnɔb bɛɛ tembanɛ kpie nwɛnɛ Burkina Faso. Ba bɛdegʋ anɛ Mossi banɛ yi Burkina Faso ka da kena zinin teŋin la yʋma kɔbisbanɛ gaad la.

Nandom anɛ zinikanɛ ka Nandom Senior High School, sakur kanɛ an Catholic school ka FIC Brothers da maal. Teŋ kan ni ka Nandom Technical School mɛ bɛ, ka FIC Brothers da pinil. St. Anne's Vocational School for girls, ka Catholic church dim da pinil. Biis Sakuya mɛ bɛ: St. Andrew School, nɛ St. Paul School. Tembibis banɛ bɛ sʋʋlimin la mɔri ba primary nɛ/ bɛɛ middle schools.

## Gbanvɛɛnsa
Nandom Senior High

**Nandom Senior High** anɛ Faaranam sakur kani an biribis ma'a sakur, di bɛnɛ Nandom sʋ'ʋlʋm dinɛ bɛ Upper West Region, Ghana la. Sakur la yʋ'ʋr da dɛŋin buonɛ yɛ St. Michael's Secondary School.

## Di pin'ilʋg
Sakur la da pin'ilɛ yʋʋm 1968 la ni, ka di yitnɛ Friars of Immaculate conception dinɛ ka di giŋa an (FIC) la,  dinɛ ka sakur biis la da an 38 ka yʋʋn nɔbigi an biis 858 nanna.

Nandom Senior High School, dinɛ mɛn an NANSEC la, da paam yʋ'ʋr sʋŋ kas-kas anɛ General Certificate of Education (GCE) Ordinary and Advanced saŋa la. Nɛ' nwa da niŋnɛ yʋʋm 1976 dinɛ ka sakur la paam kpansib sɔb la sʋŋa.

## Pa'an kpɛmnam

* Rev. Bro. Albert Ketelaars
* Rev. Bro. Nicholas Zumana
* Guo Kilian Popyin
* Rev. Bro. Joachim Naah
*

## Sakur bikʋda bani yʋ'ʋri dʋ

** Charles A. Abugre, chief executive officer of the Savannah Accelerated Development Authority
** Ahmed Bening, deputy secretary-general of the Panafrican Youth Union
** Emmanuel Bombande, Chairperson on The Truth, Justice and Reconciliation Commission of Kenya
** W. Jacob Kor, Director-General of the Ghana Education Service (GES).
** Benjamin Kunbuor, Ghanaian politician
** D.D. Kuupole, Vice Chancellor of the University of Cape Coast
** Justice Gabriel Pwamang, Supreme Court Judge
** Amin Amidu Sulemana, Ghanaian diplomat and politician
** Joseph Akanjolenur Whittal, Commissioner of the Commission on Human Rights and Administrative Justice

## Gbanvɛɛnsa
Nana Ayew Afriye

**Duaata Nana Ayew Afriye** anɛ Ghana pɔlitis nwɛɛd ka an wadmaani paas wadmaanib yikanɛ paasi ayɔpɔi la Ghana republic kanɛ paasi anaasi la ni tis Effiduase-Asokore Constituency bɛ Ashanti Region la New Patriotic Party nɔba zug.

## On siniŋ siem nɛ o sakur ken yɛla
Ba da dʋa Afriye nɛ yʋma tusir nɛ kɔbiswai nɛ pisyɔpɔi nɛ anii yʋʋmpaal Nwadig la dabpisi nɛ ayi' daar ((22 January 1978), ka o yi Effiduase n bɛ Ashanti Region sʋʋlim, Ghana. Yʋma 2004 la ni la, o da maali o Bachelor of Medicine nɛ Bachelor of Surgery kasɛta gbaʋŋ yit University of Ghana ka lɛn maali o Post Graduate Certificate in Health Economics Oxford University ni. Yʋma tusa ayi' nɛ awai la ni (2009), o da tɔlisi maali o MA in Economics Policy Management yit University of Ghana. Ka yʋma 2011 la ni la,  ka maal o MPH in Health Economics University of Leeds in UK.

## Tʋʋma yɛla
Afriye da anɛ CEO tis St. Johns Hospital and Fertility kanɛ bɛ Tantra Hills, Accra la. O da lɛn anɛ kpɛɛm kanɛ gɔsid Institutional Public Health bɛ Ridge Hospital.

## Pɔlitis nwɛ'ɛb yɛla
Afriye anɛ wabʋg na'adɔɔg la nid (New Patriotic Party) ka an wadmaani tis Effiduase-Asokore Constituency sʋʋlim bɛ Ashanti Region la dim.

## La'asʋg banɛ ni ka o tʋm
Afriye anɛ kʋkdaani tis laaskanɛ gɔsid nimmaasim yɛla ka lɛm paas laaskanɛ gɔsid ligidi yɛla yaas.

## Mɛŋ bɛllim
Afriye anɛ Kristo biig. O mɔr biis atan'.

## Gbanvɛɛnsa
Naser Toure Mahama

**Naser Toure Mahama** (March 17, 1965) anɛ Ghana ninkanɛ nwɛɛd pɔlitis ka an wadmaani paas Ghana wadmaanib yikanɛ paasi ayɔpɔi la ka zieni tis Ayawaso East n bɛ Greater Accra Region sʋʋlʋm la. O anɛ maasim tiig naadɔɔg nid (NDC).

## O mɛŋ bɛllim yɛla
Naser pʋʋsidi mɔɔm pʋʋsim. O mɔr pʋa nɛ biis ayi'.

## On siniŋ siem nɛ o sakur yɛla
Ba da dua Mahama nɛ yʋma tusir nɛ kɔbiswai nɛ pisyuobʋ nɛ anu nwadis atan' la ni dabpiinɛ ayɔpɔi daar (March 17, 1965). O yinɛ Nima-Ankara, tenkanɛ bɛ Greater Accra Region, Ghana. O da keŋɛ West Africa Senior High School. Ka tɔlisi keŋ Central University College n bɛ Ghana ka die o Bachelor of Science degree in marketing kasɛta gbaʋŋ bɛ yʋma tusir nɛ kɔbiswai nɛ pisnii nɛ ayɔpɔi (1987).

## Pɔlitis nwɛ'ɛb yɛla
Mahama anɛ maasim tiig naadɔɔg nid (NDC). Yʋma tusa ayi' nɛ pii nɛ ayi' la ni ka o da nyia Ayawaso kʋk la ka di keŋ Ghana wadmaannib yikanɛ paasi ayuobʋ la.

## Tʋʋma yɛla
Tʋʋmbanɛ ka o tʋm nwa;

O da anɛ managing director tis Aminasei Oil Company, dinɛ bɛ Ankara

O da lɛn tʋm OTA Forex Bureau, n bɛ Ankara (2001-2003)

Wadmaan (yʋma tusa ayi' nɛ pii nɛ atan' yʋʋmpaal nwadig la daba ayɔpɔi daar ti paae zina)

O da lɛn tʋm tʋʋma kɔnɔb-kɔnɔb.

## Gbanvɛɛnsa



Bɛn:Parliament of Ghana Contest
Bɛn:Ninsaal
National House of Chiefs

**National House of Chiefs** anɛ gɔmena lʋgʋr kanɛ mɔr paŋ Ghana kpɛla ka laasid banɛ an buudi kpɛɛmnam, naanam nɛ naatitada. Lʋgʋr la mɔr kpieŋʋ yi Ghana wada gbaʋŋ la ni tʋmmi di tʋʋma.

## Banɛ paas lʋgʋr la ni
Ghana buudinam kɔnɔb kɔnɔb nɛ buudi tuongatib laasi paas regional houses of chiefs kɔnɔb kɔnɔb. Ban paas regional houses of chiefs ni la tisi ba suor ka ba paas national house of chiefs ni.

Banɛ paas naabama anɛ, pʋananam banɛ ka national house la gaans ye ba paasi laasi tʋm. Ba gaansid kpɛɛmbama ka ba tʋmnɛ yʋma anaasi bɛn ka mɔr suor ye ba lɛn gaŋi ba yʋma anaasi la nyaaŋ.

Laanɛ national nɛ regional houses an Ghana nidib gad la, ba mɔr kpininim nɛ tensieba dim. African-American pʋʋsim tuon gat Ra Un Nefer Amen,da zien U.S. naanam nɔba zug ban da maal laasʋg. O mɛŋ mɔr nyadi ye o di Ghana naam.

## Lʋgʋr la Zuraannam
National House of Chiefs pinili paae zina, ba ɛɛnti gaŋnɛ Zuraan nɛ o nyaandɔl yi nimbanɛ bɛ di pʋʋgin la ka ba gɔsid din nar ye di an siem. Tʋʋmkaŋa siniŋnɛ yʋʋm tusir, kɔbiswai nɛ pisyuobʋ nɛ awai (1969) la ni. 

## Gbanvɛɛnsa
National Reform Party

**National Reform Party** anɛ pɔlitis naadɔɔg Ghana. Ba da pinili dinɛ yʋʋm tusir, kɔbiswai nɛ piswai nɛ awai (1999) la ni dɔlisid nimbanɛ da buaki yi Maasim tiig naadɔɔg, National Democratic Congress (NDC) ni.

## Vɔɔtʋg
Naadɔɔg la da nya yʋʋm tusa ayi nɛ pisi (2000) zuraan nɛ wadmaannib vɔɔtʋg la da bɛ yʋʋm tusa ayi nwadis piinɛ ayi daba ayɔpɔi daar la (7 December 2000) amaa ka pʋ di kʋk siaa. Onɛ da aan di zuraan naanyaad, Augustus Obuadum Tanoh (*"Goosie" Tanoh*) da paam vɔɔt yinne dual yinne kɔbiga pʋʋgin (1.1%) yi zuraan vɔɔtʋgin la. Onɛ da aan o nyaadɔl anɛ Fetus Kosiba. 

## Vɔɔtʋg tʋʋma
**Wadmaannib vɔɔtʋg**

**Zuraan vɔɔtʋg**

## Kpɛɛmnam
Onɛ an kʋkdaan nɛ naadɔɔ la kpɛɛm anɛ Peter Kpordugbe, onɛ an head of the National Service Secretariat kʋdʋg ka da bɛ maasim tiig naadɔɔg, NDC ni. Di gbaʋŋ sɔbid, gbaʋŋ sɔbid anɛ Kyeretwie Opoku. 

## Pianakpan
Naadɔɔg la pianakpan anɛ "Ghana first", Ghana yiiga.

## Gbanvɛɛnsa
National Sports College

**National Sports College Winneba** anɛ gbaʋŋ zamisʋg zinikanɛ zamisid ninwisigir yɛla Ghana. Di bɛnɛ Winneba bɛ Central Region sʋʋlim, Ghana.

## Labakʋda
National Sports College Winneba da pininɛ yʋʋmtusir, kɔbiswai nɛ pisnii nɛ anaasi (1984) dɔlisid yʋʋm tusir, kɔbiswai nɛ pisyɔpɔi nɛ ayuobʋ (1976) SMC Decree number 54, ka PNDC Law da tiaki di. 

## Tʋmmir
College la tʋmmir anɛ ye di sʋŋ ka nidib kanl paas ninwisigir diema zinigin la dɔlisid paalʋg, nɛ amaligim paal ni, bam aal vɛɛnsʋg zaŋi keŋ ninwisigir yɛla, maal laasʋgnam, bam aal suor ka banɛ an Ghana nidib nɛ banɛ ka Ghana nidiba nyaŋi paam zinigi laas ka mɛ kɛ ka nidib baŋ baŋir kanɛ ka ba mɔr ninwisigir ni.

## Gbanvɛɛsa